ЩIыпIэ самоуправленэм и махуэм ехьэлIауэ Къэбэрдей-Балъкъэр Республикэм и Iэтащхьэ КIуэкIуэ Казбек и хъуэхъу
ПщIэ зыхуэсщI си лэжьэгъухэ!
Мэлыжьыхьым и 21-м ЩIыпIэ самоуправленэм и махуэр ягъэлъапIэ. Абы ипкъ иткIэ а махуэ лъапIэмкIэ сынывохъуэхъу!
ЩIыпIэ самоуправленэр Урысей Федерацэм и Конституцэ ухуэкIэм и лъабжьэ нэхъыщхьэхэм ящыщщ щIыналъэ мыхьэнэ зиIэ Iуэхугъуэхэр зэфIэхыным ехьэлIауэ. Муниципальнэ щIыналъэхэм щызэфIагъэкI цIыхухэм я псэукIэр егъэфIэкIуэным, къуажэхэм я щыIэкIэр къызэгъэпэщыным, жылэдэсхэм Iуэхутхьэбзэ яхуэщIэным епха къалэнхэр. Апхуэдэ Iуэхугъуэхэр зэгъэзэхуа хъун папщIэ щIыналъэ лэжьакIуэхэм Iэзагъ лъагэрэ жэуаплыныгъэ инрэ яхэлъын хуейщ.
Ди республикэм щIыпIэ самоуправленэм зыщиужьын папщIэ хабзэм ехьэлIа лъабжьэ быдэ иIэщ, щIыпIэ самоуправленэмрэ къэрал къулыкъущIапIэхэмрэ я зэдэлэжьэныгъэр купщIафIэу зэтеублащ.
Нобэрей зэман гугъум республикэм и щIыпIэ самоуправленэмрэ къэрал къулыкъущIапIэхэмрэ быдэу зэпыщIауэ пэщIэтщ къытлъыкъуэкIа гугъуехьым икIи абы земыгъэужьыным йогугъу.
Си фIэщ мэхъу дяпэкIи цIыхухэм яфI зыхэлъ Iуэхухэр дэвгъэкIыу, абыхэм я псэукIэр евгъэфIакIуэу, Къэбэрдей-Балъкъэрым и жылагъуэ-политикэ зэпIэзэрытыныгъэм фытелажьэу зэрекIуэкIынур.
Узыншагъэ быдэрэ ехъулIэныгъэрэ фиIэну сынывохъуэхъу.
